wannaphong/clean_thaiwikipedia huggingface dataset:
# Myzostomatidae
Myzostomatidae เป็นวงศ์ของโพลีคีทาที่อยู่ในอันดับ Phyllodocida.

สกุลในวงศ์นี้ ได้แก่:
 Asteromyzostomum Vagin, 1954
 Cystimyzostomum Jagersten, 1940
 Endomyzostoma
 Hypomyzostoma Perrier, 1897
 Mesomyzostoma Remscheid, 1918
 Myzostoma Leuckart, 1836
 Myzostomites Clarke, 1921
 Notopharyngoides Fishelson, 1974
 Protomyszostomum Fedotov, 1912
 Pulvinomyzostomum
# Megathyrididae
Megathyrididae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Argiope Eudes-Deslongchamps, 1842
 Argyrotheca Dall, 1900
 Bronnothyris Popiel-Barczyk & Smirnova, 1978
# Notosariidae
Notosariidae เป็นวงศ์ของแบรคิโอพอดที่อยู่ในอันดับ Rhynchonellida

สกุลในวงศ์นี้ ได้แก่:
 Notosaria Cooper, 1959
 †Paraplicirhynchia Bitner, 1996
 †Plicirhynchia Allan, 1947
 †Protegulorhynchia Owen, 1980
 †Wekarhynchia Hiller, 2011
# Kingenidae
Kingenidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Aldingia Thomson, 1916
 Belothyris Smirnova, 1960
 Dictyothyropsis Barczyk, 1969
 Dzirulina  Nutsubidze, 1945
 Kingena Davidson, 1852
 Paraldingia Richardson, 1973
 Waconella  Owen, 1970
 Zeuschneria Smirnova, 1975
 Zittelina Rollier, 1919
# เยติแอร์ไลน์ เที่ยวบินที่ 691
เยติแอร์ไลน์ เที่ยวบินที่ 691 เป็นเที่ยวบินภายในประเทศของสายการบินเยติแอร์ไลน์ ที่ออกเดินทางจากท่าอากาศยานนานาชาติตริภูวัน, กรุงกาฐมาณฑุ ไปยังท่าอากาศยานโปขรา, โปขรา ของประเทศเนปาล ในวันที่ 15 มกราคม ค.ศ. 2023 เครื่องบินได้ตกลงสู่แม่น้ำเซติขณะพยายามลงจอดที่โปขรา โดยในเที่ยวบินนี้มีผู้โดยสาร 68 คนและลูกเรือ 4 คน โดยทั้งหมดเสียชีวิต อุบัติเหตุในครั้งนี้นับเป็นอุบัติเหตุที่ร้ายแรงที่สุดของประเทศเนปาลตั้งแต่อุบัติเหตุของปากีสถานอินเตอร์เนชันแนลแอร์ไลน์ เที่ยวบินที่ 268 ในปี 1992 และเป็นอุบัติเหตุทางการบินที่ร้ายแรงที่สุดของเครื่องบินเอทีอาร์ 72

 อุบัติเหตุ 
เที่ยวบินที่ 691 ขึ้นบินจากท่าอากาศยานนานาชาติตริภูวันในเวลา 10.33น. ตามเวลาท้องถิ่น เครื่องบินได้ตกลงสู่แม่น้ำเซติขณะพยายามลงจอดที่ทางวิ่ง 12 ของท่าอากาศยานโปขรา ตามแผนเดิมนักบินจะลงจอดที่ทางวิ่ง 30 แต่นักบินได้เปลี่ยนมาลงที่ทางวิ่ง 12 แทน"ASN Aircraft accident ATR 72-500 (72-212A) 9N-ANC" aviation safety network. Retrieve 15 January 2023 เบื้องต้นคาดว่าสาเหตุเกิดจากข้อผิดพลาดทางเทคนิคของเครื่องบิน

 เครื่องบิน 
thumb|9N-ANC อากาศยานที่เกิดเหตุในเดือนพฤศจิายน ค.ศ. 2022 ที่ท่าอากาศยานโปขรา
เครื่องบินที่เกิดเหตุคือเอทีอาร์ 72-500 ทะเบียน 9N-ANC โดย ณ เวลาเกิดเหตุ เครื่องบินอายุ 15.5 ปี ถูกส่งมอบครั้งแรกให้กับคิงฟิชเชอร์แอร์ไลน์ในปี 2007 (ทะเบียน VT-KAJ) และส่งต่อให้กับนกแอร์ในปี 2013 (ทะเบียน HS-DRD "นกสายลม") ก่อนที่เยติแอร์ไลน์จะได้รับมอบเอทีอาร์ 72 ลำนี้ในปี 2019

 ผู้โดยสารและลูกเรือบนเครื่อง 

สัญชาติผู้โดยสารลูกเรือรวม1111115553457442211ทั้งหมด (8 สัญชาติ)68472เที่ยวบินที่ 691 มีผู้โดยสาร 68 คนและลูกเรือสี่คนบนเครื่อง – ชาวเนปาล 53 คน, ชาวอินเดีย 5 คน, ชาวรัสเซีย 4 คน, ชาวเกาหลีใต้ 2 คน, ชาวอาร์เจนตินา 1 คน, ชาวออสเตรเลีย 1 คน, ชาวฝรั่งเศส 1 คน, และชาวอังกฤษ 1 คน ในบรรดาผู้โดยสารมีทารกสองคน

เครื่องบินลำนี้อยู่ภายใต้การบังคับบัญชาของกัปตันอาวุโส Kamal KC โดยมี Anju Khatiwada เป็นนักบินผู้ช่วย Khatiwada ถูกกำหนดให้มีคุณสมบัติเป็นกัปตันเมื่อเสร็จสิ้นการบิน

 การสืบสวน 
อุบัติเหตุของเที่ยวบิน 691 จะถูกสอบสวนโดยทีมงานจากรัฐบาลประเทศเนปาล โดยคาดว่าสำนักสอบสวนความปลอดภัยการบินพลเรือน (BEA) ของฝรั่งเศสจะเข้าร่วมด้วย

Amit Singh นักบินมากประสบการณ์และผู้ก่อตั้งมูลนิธิ Safety Matters Foundation ของอินเดีย คาดการณ์ว่าการสตรีมสดบนสมาร์ทโฟน ซึ่งถ่ายช่วงเวลาก่อนและระหว่างการชนนั้น แสดงให้เห็นเครื่องบินที่กำลังเชิดหัวขึ้นสูงอย่างเห็นได้ชัด ก่อนเอียงซ้ายอย่างกระทันหัน ระบุว่าอาจเกิดอาการร่วงหล่น (Stall)

เมื่อวันที่ 16 มกราคม เครื่องบันทึกข้อมูลการบินและเครื่องบันทึกเสียงในห้องนักบินถูกพบและอยู่ในสภาพดี
 อ้างอิง
# Laqueidae
Laqueidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Aldingia Thomson, 1916
 Colinella Owen, 1981
 Dalligas Steinich, 1968
 Eodallina Elliott, 1959
 Eudesia King, 1850
 Glaciarcula Elliott, 1956
 Kamoica Hatai, 1936
 Kikaithyris Yabe & Hatai, 1946
 Kurakithyris Hatai, 1946
 Langshanthyris Sun, 1987
 Laquethiris Bitner, 1996
 Laqueus Dall, 1870
 Lusitanina Andrade, 2006
 Pacifithyris Hatai, 1938
 Parakingena Sun, 1981
 Psilothyris Cooper, 1955
 Rossithyris Owen, 1980
 Tamarella Owen, 1965
 Terebrataliopsis
 Tetrabratalia Beecher, 1893
 Waldheimiathyris Helmcke, 1939
# เซบกา
เซบกา (อักษรโรมัน: Sebka, จาก) เป็นคำเรียกรูปแบบหนึ่งของแม่ลายที่ใช้ในสถาปัตยกรรมอิสลามมัวร์ และ มูเดญัร

แม่ลายรูปสี่เหลี่ยมขนมเปียกปูนไขว้กันหลายแบบปรากฏอยู่ทั่วไปตามพื้นผิวของหออะษาน และองค์ประกอบทางสถาปัตยกรรมอื่น ๆ ในโมร็อกโกกับอัลอันดูลัส ในสมัยอัลโมฮัด (ศตวรรษที่ 12-13) แม่ลายนี้ได้แพร่กระจายไปสู่การตกแต่งวิธีอื่น ๆ เช่น งานสตักโกบนผนังของหลายอาคารในสถาปัตยกรรมยุคมารีนิด และ นัสริด ก่อนจะกลายมาเป็นองค์ประกอบสำคัญของสถาปัตยกรรมอิสลามตะวันตก หลายครั้งควบคู่ประกอบกับองค์ประกอบของลายอาหรับ 

George Marçais นักวิชาการสมัยศตวรรษที่ 20 คนสำคัญ ที่ชำนาญการเรื่องสถาปัตยกรรมของภูมิภาคนี้ ระบุว่าแม่ลายนี้มีที่มาจากส่วนโค้งไขว้ที่สลับซับซ้อนในส่วนต่อขยายยุคศตวรรษที่ 10 ของมัสยิดใหญ่กอร์โดบา โดย คาลิฟ อัลฮักกัมที่สอง ซึ่งถูกนำมาย่อส่วนและยืดออกเป็นลายคล้ายตาข่ายที่ต่อเนื่องกันไป สามารถนำมาใช้ปกคลุมพื้นผิวได้ แม่ลายนี้ยังมีรูปแบบลักษณะที่หลากหลาย หนึ่งในรูปแบบที่พบทั่วไปเรียกว่า darj wa ktaf ("บันไดกับไหล่") ของช่างศิลป์ชาวโมร็อกโก ใช้การสลับเส้นตรงกับเส้นโค้งมาไขว้กันบนแกนที่สมมาตรกัน เกิดเป็นแม่ลายที่ดูคล้ายกับ fleur-de-lis หรือรูปคล้ายพัลเมทท์
# Hemithirididae
Hemithirididae เป็นวงศ์ของแบรคิโอพอดที่อยู่ในอันดับ Rhynchonellida

สกุลในวงศ์นี้ ได้แก่:
 Hemithiris d'Orbigny, 1847
 †Patagorhynchia Allan, 1938
 Pemphixina Cooper, 1981
# Zeilleriidae
Zeilleriidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Advenina Sandy, 1986
 Ajukuzella Ovtsharenko, 1983
 Antiptychina Zittel, 1880
# Dyscoliidae
Dyscoliidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Abyssothyris Thomson, 1927
 †Acrobelesia Cooper, 1983
 Ceramisia Cooper, 1983
# Frieleiidae
Frieleiidae เป็นวงศ์ของแบรคิโอพอดที่อยู่ในอันดับ Rhynchonellida.

สกุลในวงศ์นี้ ได้แก่:
 Abyssorhynchia Zezina, 1980
 Compsothyris Jackson, 1918
 Frieleia Dall, 1895
# Frenulinidae
Frenulinidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Compsoria Cooper, 1973
 Frenulina Dall, 1895
 Jolonica Dall, 1920
 Pictothyris Thomson, 1927
 Shimodaia MacKinnon, Saito & Endo, 1997
# ศิวสาคร
ศิวสาคร (อักษรโรมัน: Sivasagar; "สาครแห่งพระศิวะ", ออกเสียง:  หรือ) เป็นเมืองและศูนย์กลางการปกครองของอำเภอศิวสาคร รัฐอัสสัม ประเทศอินเดีย ตั้งอยู่ห่างไป 360 กิโลเมตรจากคุวาหาตี ศิวสาครเป็นที่รู้จักจากอนุสรณ์และพระราชวังของราชวงศ์อาหม รวมถึงเป็นศูนย์กลางสำคัญของอุตสาหกรรมน้ำมันและชาในประเทศอินเดีย

ชื่อเดิมของศิวสาครคือรังปุระ อดีตราชธานีของอาณาจักรอาหม ในปี 1699 ถึง 1788 ก่อนที่อาหมจะถูกยึดครองโดยพระเจ้าปดุงแห่งพม่าในปี 1819 อันเป็นผลให้ชนชั้นปกครองของอาหมทั้งหมดถูกกำจัดสิ้นไป
# Cryptoporidae
Cryptoporidae เป็นวงศ์ของแบรคิโอพอดที่อยู่ในอันดับ Rhynchonellida

สกุลในวงศ์นี้ ได้แก่:
 Aulites Richardson, 1987
 Cryptopora Jeffreys, 1869
 †Cryptoporella Bitner & Pisera, 1979
# Cnismatocentridae
Cnismatocentridae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 †Arcuatothyris
 Cnismatocentrum Dall, 1920 
 †Inopinatarculina Ischenko, 2004 
 †Nucleatina Kats, 1962
# Bouchardiidae
Bouchardiidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 †Australiarcula Elliott, 1960
 †Bouchardia Davidson, 1850
 †Bouchardiella Doello-Jurado, 1922
 †Neobouchardia Thomson, 1927
# Dallinidae
Dallinidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 †Antigoniarcula Elliott, 1959
 Campages Hedley, 1905
 Dallina Beecher, 1893
 Jaffaia Thomson, 1927
 Nipponithyris Yabe & Hatai, 1934
# Chlidonophoridae
Chlidonophoridae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:

 อนุกรมย่อย 

 วงศ์ย่อย Chlidonophorinae 

 Chlidonophora
 Deslongchampsithyris 
 Disculina 
 Gisilina 
 Meonia 
 Prochlidonophora 
 Rugia

 วงศ์ย่อย Draciinae 

 Dracius 

 วงศ์ย่อย Eucalathinae 

 Eucalathus
 Notozyga

 วงศ์ย่อย Orthothyridinae 

 Orthothyris 

 วงศ์ย่อย Agulhasiinae 

 Agulhasia
# เวลูร์
เวลูร์ (อักษร: Vellore, Velur)  เป็นนครและศูนย์กลางการปกครองของอำเภอเวลูร์ รัฐทมิฬนาฑู บนริมฝั่งแม่น้ำปาลาร์ ทางตะวันออกเฉียงเหนือของรัฐทมิฬนาฑู มีพื้นที่ 87.915 กม2 ประชากร 423,425 คน ตามสำมะโนปี 2001 นครตั้งอยู่ห่างไป  จากเจนไน และ  จากเบงกาลุรู

เวลูร์เป็นที่ตั้งของโรงพยาบาลและวิทยาลัยแพทยศาสตร์เวลูร์, สถาบันเทคโนโลยีเวลูร์ และ ศรีปุรัมหริเทวสถาน ภูมิภาคเวลูร์เป็นผู้ส่งออกรายใหญ่ที่สุดของผลิตภัณฑ์หนังพร้อมใช้งานในประเทศ คิดเป็น 37% ของอุตสาหกรรมนี้ในประเทศอินเดีย

เวลูร์เป็นหนึ่งใน 27 นครของรัฐบาลภายใต้โครงการสมาร์ตซิตี
# ลาสโล เตอเกช
ลาสโล เตอเกช (, ; เกิด 1 เมษายน 1952) เป็นนักการเมืองและนักบวชชาติพันธุ์ฮังการีจากประเทศโรมาเนีย ในฐานะนักการเมือง เขาดำรงตำแหน่งสมาชิกรัฐสภายุโรประหว่างปี 2007–2019 และรองประธานรัฐสภายุโรประหว่างปี 2010–2012 ในฐานะบาทหลวง เขาดำรงตำแหน่งมุขนายกแห่งสังฆมณฑลปฏิรูปกิรายฮาโกแม็ลเลกในสังกัดคริสตจักรปฏิรูปในโรมาเนีย

เตอเกชเป็นอดีตประธานกิตติมศักดิ์ของพันธมิตรประชาธิปไตยชาวฮังการีในโรมาเนีย และในปัจจุบันเป็นประธานสภาแห่งชาติฮังการีแห่งทรานซิลเวเนียซึ่งเป็นองค์การภาคประชาชนสำหรับชาวฮังการีในทรานซิลเวเนีย รวมถึงยังเป็นสมาชิกของกลุ่มปรองดองประวัติศาสตร์ยุโรป มีความสัมพันธ์ใกล้ชิด (แต่ไม่ได้เป็นสมาชิก) กับพรรคประชาชนฮังการีแห่งทรานซิลเวเนีย และร่วมสนับสนุนมติรัฐสภายุโรป ลงวันที่ 2 เมษายน 2009 ว่าด้วยมโนธรรมยุโรปกับระบบรวบอำนาจเบ็ดเสร็จ

ในสมัยโรมาเนียภายใต้ปกครองของผู้เผด็จการนีกอลาเอ ชาวูเชสกู เตอเกชเป็นหนึ่งในผู้วิจารณ์คนสำคัญของระบอบชาวูเชสกู ขณะยังเป็นบาทหลวงอยู่ในเดฌ เขามีส่วนร่วมในการจัดทำวารสารใต้ดินภาษาฮังการี แอ็ลแล็มโปนโตก ("มุมมองปะทะมุมมอง"; 1981–1982) เขาอยู่ในรายชื่อเฝ้าระวังของตำรวจลับและถูกสั่งย้ายให้ไปอยู่ที่หมู่บ้านซึมเปตรูเดกึมปีเยในชนบท แต่เขาไม่ยอมรับคำสั่งนี้และย้ายมาอาศัยในบ้านของบิดามารดาในกลุฌ-นาปอกาแทนเป็นเวลาสองปีDeletant, online, p.49‒50 ในปี 1989 ศาลออกคำสั่งเนรเทศเขาในวันที่ 20 ตุลาคม หลังการต่อรองและความพยายามยื่นอุทธรณ์ เขาถูกเลื่อนวันที่เนรเทศไปเป็น 15 ธันวาคม เมื่อเข้าใกล้วันนั้น บรรดาฆราวาสลูกวัดของเตอเกชได้ออกมารวมตัวกันหน้าที่พักของเขา และในวันที่ 15 ธันวาคม ได้มีกลุ่มคนจำนวนมากรวมตัวกันเป็นโซ่มนุษย์รอบที่พักของเขา ทำให้ตำรวจไม่สามารถเข้าไปได้ เขาได้ออกมาร้องขอให้ฝูงชนสลายตัว แต่ฝูงชนไม่ยอม ในขณะที่ภรรยาของเขาซึ่งตั้งครรภ์อยู่ได้ล้มป่วยลง และถึงแม้แพทย์จะเข้ามาแนะนำให้พาเธอไปโรงพยาบาล เธอก็ปฏิเสธDeletant, online, p. 52 ภายหลัง นายกเทศมนตรีได้เดินทางเดินทางมาประกาศแก่ฝูงชนว่าคำสั่งเนรเทศของบาทหลวงได้ถูกยกเลิกไปแล้ว กระนั้นฝูงชนไม่ปักใจเชื่อและเรียกร้องให้แสดงเอกสารเป็นลายลักษณ์อักษร แต่นายกเทศมนตรีไม่สามารถนำมาแสดงได้ตามคำขอDeletant, online, p. 52‒53 จากการรวมตัวหน้าที่พักได้ขยายใหญ่เป็นการประท้วง กระทั่งในวันที่ 17 ธันวาคม กองทัพได้เริ่มยิงกระสุนจริงใส่ฝูงชน เป็นผลให้มีผู้เสียชีวิตจำนวนหนึ่ง การประท้วงดำเนินไปในตีมีชออาราและกลายมาเป็นหนึ่งในเหตุการณ์สำคัญต่อการสิ้นสุดของระบอบเผด็จการของนีกอลาเอ ชาวูเชสกู ในที่สุด
# วิกตอร์ บาเบช
วิกตอร์ บาเบช (, ; 28 กรกฎาคม 1854 – 19 ตุลาคม 1926) เป็นแพทย์ นักวิทยาแบคทีเรีย นักวิชาการ และศาสตราจารย์ชาวโรมาเนีย หนึ่งในผู้วางรากฐานจุลชีววิทยาสมัยใหม่ และหนึ่งในผู้แต่งตำราด้านวิทยาแบคทีเรียเล่มแรก ๆ ของโลก ชื่อว่า แบคทีเรียและบทบาทของแบคทีเรียในกายวิภาคศาสตร์และฮิสโตโลยีเชิงพยาธิวิทยาของโรคติดต่อ  ซึ่งเขียนร่วมกับวิกตอร์ อ็องเดร กอร์นีล นักวิทยาศาสตร์ชาวฝรั่งเศส ในปี 1885 ในปี 1888 บาเบชได้เขียนถึงพื้นฐานของภูมิคุ้มกันแบบรับมา และในอีกไม่กี่ปีต่อมา ก็ได้บรรยายถึงหลักการของการต้านเชื้อไว้ เขายังมีส่วนร่วมสำคัญในการศึกษาพิษสุนัขบ้า เรื้อน คอตีบ วัณโรค และโรคติดต่ออื่น ๆ ในยุคแรก รวมถึงยังเป็นผู้ค้นพบเชื้อก่อโรคใหม่อีก 50 ชนิด และเป็นผู้พยากรณ์วิธีใหม่ในการย้อมสีแบคทีเรียและฟังไจ บาเบชเป็นผู้นำเสนอการฉีดวัคซีนพิษสุนัขบ้าและก่อตั้งการรักษาด้วยเซรุ่มขึ้นในโรมาเนีย

ชื่อของเขาได้รับเกียรตินำไปตั้งเป็นชื่อของมหาวิทยาลัยบาเบช-โบยอยีในกลุฌ-นาปอกา และมหาวิทยาลัยแพทยศาสตร์และเภสัชศาสตร์วิกตอร์ บาเบช ในตีมีชออารา ประเทศโรมาเนีย
# รักบี้ 7 คนเวิลด์ซีรีส์
รักบี้ 7 คนชายเวิลด์ซีรีส์  เป็นรายการการแข่งขันประจำปีของการแข่งขันรักบี้ 7 คน ระดับนานาชาติที่ดำเนินการโดยรักบี้โลก ที่มีทีมรักบี้ 7 คนระดับประเทศเข้าร่วม จัดเป็นครั้งแรกในฤดูกาล 1999–2000 ในชื่อ IRB World Sevens Series, การแข่งขันก่อตั้งขึ้นเพื่อส่งเสริมการแข่งขันรักบี้ 7 คนระดับนานาชาติและ พัฒนาการแข่งขันให้เป็นผลิตภัณฑ์เชิงพาณิชย์ที่สร้างรายได้ การแข่งขันได้รับการสนับสนุนโดยกลุ่มธนาคารฮ่องกงและเซี่ยงไฮ้แบงกิ้งคอร์ปอเรชั่น ตั้งแต่ปี ค.ศ. 2014

วงจรของฤดูกาลประกอบด้วยการแข่งขัน 10 รายการ ซึ่งโดยทั่วไปจะเริ่มในเดือนพฤศจิกายนหรือธันวาคมและสิ้นสุดจนถึงเดือนพฤษภาคม สถานที่แข่งขันจัดขึ้นใน 10 ประเทศ และสังเกตการณ์ 5 ใน 6 ทวีปที่มีประชากรอาศัยอยู่ สหรัฐอาหรับเอมิเรตส์, แอฟริกาใต้, ออสเตรเลีย, นิวซีแลนด์, สหรัฐ, แคนาดา, ฮ่องกง, สิงคโปร์, ฝรั่งเศส และ อังกฤษ ต่างจัดการแข่งขัน 1 ครั้ง แต่ละการแข่งขันมี 16 ทีม ประกอบด้วย 15 ทีมหลักที่เข้าร่วมในแต่ละการแข่งขันและ 1 ทีมจากรอบคัดเลือกระดับภูมิภาค
# โบสถ์ยิวฟาบริก
โบสถ์ยิวฟาบริก  เป็นโบสถ์ยิวนิกายนีโอล็อก ในย่านฟาบริก ตีมีชออารา ประเทศโรมาเนีย อีกชื่อหนึ่งของโบสถ์ยิวนี้คือ โบสถ์ยิวใหม่ เนื่องจากโบสถ์ยิวนี้สร้างขึ้นเพื่อแทนที่โบสถ์ยิวหลังเดิมบนถนน Timocului โบสถ์ยิวฟาบริกสร้างขึ้นในปี 1897 ถึง 1899 ด้วยสถาปัตยกรรมแบบเอ็กเล็กติสต์ ผสมผสานองค์ประกอบของมัวร์ใหม่, กอธิก และ เรนเนสซองส์ใหม่แบบอิตาลี

 ประวัติศาสตร์ 

โบสถ์ยิวฟาบริกสร้างขึ้นตามแปลนการออกแบบของ Lipót Baumhorn ผู้ที่ยังออกแบบโบสถ์ยิวนีโอล็อกแห่งอื่น ๆ ในบราชอฟ กับ เซเกด อาคารหลังใหม่ออกแบบตามธรรมเนียมของโบสถ์ยิวนีโอล็อกยุคร่วมสมัยที่ยิ่งใหญ่แห่งจักรวรรดิออสเตรีย-ฮังการี ในรูปคล้ายกับโบสถ์ยิวใน ริเยกา, โซลโนก และ Zrenjanin ตามแปลนของสถาปนิกคนเดียวกัน เงินทุนบางส่วนของการสร้างโบสถ์ยิวยังได้รับการสนับสนุนโดยสลากกินแบ่งที่จัดขึ้นโดยศาลาว่าการนครตีมีชออารา งานก่อสร้างได้รับการไว้วางใจให้ดูแลโดยนักธุรกิจชาวตีมีชออารา Josef Kremer โสถ์ยิวได้รับการเสกในวันที่ 3 กันยายน 1899 โดยแรบไบ Jakab Singer ส่วนออร์แกนในโบสถ์เป็นผลงานของช่างฝีมือ 

ในสมัยสงคราม โงเรียนมัธยมอิสราเอลได้ดำเนินการเรียนการสอนภายในโบสถ์ยิวนี้อยู่ช่วงหนึ่ง ระหว่างที่อาคารเรียนถูกยึดไป ในช่วงปลายสมัยคอมมิวนิสต์ โสถ์ยิวถูกทิ้งให้ทรุดโทรม และปิดลงในปี 1985 เนื่องจากชาวยิวส่วนใหญ่ในเมืองได้ย้ายออกไปหลังสงครามโลกครั้งที่สอง และอพยพไปยังอิสราเอล โบสถ์ยิวถูกปิดเป็นเวลา 24 ปี ระหว่างนั้นถูกทำลายและของมีค่าถูกจารกรรมไป รวมถึงประติมากรรมและชิ้นเฟอร์นิเจอร์ ในปี 2009 ชุมชนชาวยิวได้ยึดคืนโบสถ์ยิวฟาบริกให้แก่โรงละครแห่งชาติตีมีชออารา และมีแผนจะตั้งโรงละครขึ้นในอาคารภายในเวลาห้าปี กระนั้น ไม่มีความคืบหน้าใด ๆ จึงเป็นผลให้ศาลาว่าการนครตีมีชออารานัดสินใจยึดการดูแลในปี 2018 และตั้งเป็นศูนย์การเรียนรู้พหุวัฒนธรรมขึ้น

 สถาปัตยกรรม 
โบสถ์ยิวฟาบริกเป็นหนึ่งในสิ่งปลูกสร้างที่สวยงามที่สุดในตีมีชออารา โดดเด่นด้วยงานประดับตกแต่งที่วิจิตร แปลนอาคารเป็นรูปสี่เหลี่ยมจัตุรัส มีโดมกลางที่เชื่อมต่อเข้ากับผนังด้านอกผ่านทางส่วนโค้งครึ่งวงกลม โดมกลางตั้งอยู่บนทัมบัวร์รูปแปดเหลี่ยม (octagonal tambour) ซึ่งทำมาจากไม้ทาสีและฉาบปูนปลาสเตอร์ นอกจากนี้ ลักษณะเด่นของอาคารยังรวมถึงโดมขนาดเล็กและหอคอย และบนฟาซาเที่เป็นอิฐแดงสลับกับปูนปลาสเตอร์

โบสถ์ยิวฟาบริกมีองค์ประกอบบแบบมัวร์ใหม่ (neo-Moorish) ผสมผสานกับกอธิกและเรนเนสซองส์ใหม่ อาคารมีทางเข้าสองทาง สำหรับสตรีทางหนึ่ง และสำหรับบุรุษอีกทางหนึ่ง โดยของสตรีอยู่ฝั่งถนน และสามารถเดินตรงขึ้นบันไดต่อได้ ชั้นบนยังมีออร์แกนตั้งอยู่ ส่วนทางเข้าฝั่งบุรุษนั้นผ่านทางโพรงทางเข้า (vestibule; pulish) ซึ่งจะเข้าไปยังห้องที่กั้นไว้สำหรับบุรุษโดยเฉพาะ (heichal) ในห้องนี้ประกอบไปด้วยม้านั่งไม้หลายตัว
# การสังหารหมู่ที่โฆจาลือ
การสังหารหมู่ที่โฆจาลือ  เป็นการสังหารหมู่พลเรือนชาวอาเซอร์ไบจานในเมืองโฆจาลือเมื่อวันที่ 26 กุมภาพันธ์ 1992 โดยกองกำลังติดอาวุธชาวอาร์มีเนียและกรมทหารราบยานยนต์ที่ 366 พิทักษ์รัฐของเครือรัฐเอกราชSmall Nations and Great Powers: A Study of Ethnopolitical Conflict in the Caucasus By Svante E. Cornell เหตุการณ์นี้ได้กลายมาเป็นการสังหารหมู่ที่มีผู้เสียชีวิตมากที่สุดในคราเดียวตลอดทั้งความขัดแย้งนากอร์โน-คาราบัค

ในปี 1992 โฆจาลือเป็นเมืองที่มีประชากรหลักเป็นชาวอาเซอร์ไบจานในแคว้นปกครองตนเองนากอร์โน-คาราบัคของสาธารณรัฐสังคมนิยมโซเวียตอาเซอร์ไบจาน มีประชากรราว 6,300 คน และเป็นที่ตั้งของสนามบินแห่งเดียวในภูมิภาค เมืองตกอยู่ภายใต้การระดมยิงรายวันและการปิดกั้นเมืองของกองกำลังชาวอาร์มีเนียในระหว่างสงครามนากอร์โน-คาราบัคครั้งที่ 1 เมืองตกอยู่ในสภาพที่ถูกตัดขาดจากไฟฟ้า แก๊ส และน้ำประปา อยู่ภายใต้การป้องกันของกองกำลังอาวุธเบา 160 คน กองกำลังของอาร์มีเนียร่วมกับกรมทหารราบยานยนต์ที่ 366 ได้เปิดการรุกเมืองในต้นปี 1992 บังคับให้ประชากรชาวอาเซอร์ไบจานเกือบทั้งหมดในเมืองต้องหลีกหนีออกไป และ "ก่อความรุนแรงเกินเหตุแก่พลเรือน" ในขณะที่พวกเขาหลบหนีออกจากเมือง

ในคืนวันที่ 26 กุมภาพันธ์ 1992 กองกำลังของอาร์มีเนียยึดครองเมืองได้และจับพลเรือนที่เหลืออยู่เป็นตัวประกัน บางส่วนถูกสังหาร ในเวลาเดียวกัน พลเรือนชาวอาเซอร์ไบจานกลุ่มใหญ่รวมถึงสมาชิกกองกำลังป้องกันตนเองบางส่วนได้พยายามหลบหนีออกจากเมืองและมุ่งหน้าไปยังพื้นที่ที่อาเซอร์ไบจานควบคุม อย่างไรก็ตาม กองกำลังของอาร์มีเนียได้ระดมยิงใส่ฝูงชนที่กำลังหนีนี้ เป็นผลให้มีผู้เสียชีวิตหลายร้อยราย

การสังหารหมู่ครั้งนี้เป็นหนึ่งในจุดเปลี่ยนสำคัญของสงครามนากอร์โน-คาราบัคครั้งที่ 1 ยอดผู้เสียชีวิตตามข้อมูลของทางการอาเซอร์ไบจานอยู่ที่ 613 ราย ในจำนวนนี้เป็นสตรี 106 ราย และเด็ก 63 ราย ส่วนฮิวแมนไรตส์วอตช์รายงานผู้เสียชีวิตอย่างน้อย 200 ราย กระนั้นยอดผู้เสียชีวิตอาจสูงถึง 500–1,000 ราย
# ภาษาตูวาลู
ภาษาตูวาลู  เป็นภาษากลุ่มพอลินีเชียภาษาหนึ่งที่พูดกันในประเทศตูวาลู มีความเกี่ยวข้องไม่มากก็น้อยกับภาษากลุ่มพอลินีเชียอื่น ๆ ทั้งหมด (เช่น ภาษาฮาวาย ภาษามาวรี ภาษาตาฮีตี ภาษาซามัว ภาษาโตเกเลา ภาษาตองงา) และมีความเกี่ยวข้องมากที่สุดกับภาษาที่พูดกันในพื้นที่วัฒนธรรมเฉพาะพอลินีเชียในภูมิภาคไมโครนีเชียและภูมิภาคเมลานีเชียตอนเหนือและตอนกลาง ภาษาตูวาลูยืมคำจำนวนมากจากภาษาซามัวซึ่งเป็นภาษาที่เหล่ามิชชันนารีคริสเตียนใช้ในช่วงปลายคริสต์ศตวรรษที่ 19 และต้นคริสต์ศตวรรษที่ 20

ตูวาลูมีจำนวนประชากรประมาณ 10,645 คน (จากสำมะโนประชากรฉบับย่อ ค.ศ. 2017) มีผู้พูดภาษาตูวาลูมากกว่า 13,000 คนทั่วโลก ใน ค.ศ. 2015 มีการประมาณการว่ามีชาวตูวาลูมากกว่า 3,500 คนอาศัยอยู่ในนิวซีแลนด์ ประมาณครึ่งหนึ่งในจำนวนนั้นเกิดในนิวซีแลนด์ และร้อยละ 65 ของชุมชนตูวาลูในนิวซีแลนด์สามารถพูดภาษาตูวาลูได้
# นายกรัฐมนตรีตูวาลู
นายกรัฐมนตรีตูวาลู  เป็นหัวหน้ารัฐบาลของประเทศตูวาลู ตามรัฐธรรมนูญของตูวาลูนายกรัฐมนตรีต้องเป็นสมาชิกรัฐสภาเสมอ และได้รับเลือกจากรัฐสภาในการลงคะแนนลับ เนื่องจากไม่มีพรรคการเมืองในตูวาลู สมาชิกรัฐสภาคนใดก็ได้สามารถถูกเสนอชื่อเข้าชิงตำแหน่งนี้ หลังจากการลงคะแนนเสียงของรัฐสภา ผู้สำเร็จราชการตูวาลู (ในฐานะประมุขแห่งรัฐ) มีหน้าที่รับผิดชอบในการเข้าสาบานตนเป็นนายกรัฐมนตรีของผู้ที่ได้รับเสียงข้างมาก

ตำแหน่งนายกรัฐมนตรีก่อตั้งขึ้นเมื่อตูวาลูได้รับเอกราชในปี 2521 แม้ว่าบางครั้งตำแหน่งนี้จะถูกพิจารณาว่าต่อเนื่องจากตำแหน่งนายกรัฐมนตรีคนก่อนซึ่งก่อตั้งขึ้นในปี 2518 ถ้านายกรัฐมนตรีถึงแก่กรรม ดังเช่นที่เคยเกิดขึ้น รองนายกรัฐมนตรีจะรักษาการแทน จนกว่ารัฐสภาจะเลือกคนใหม่ นายกรัฐมนตรีอาจสูญเสียตำแหน่งโดยการลาออก พ่ายแพ้ในญัตติไม่ไว้วางใจของรัฐสภา หรือสูญเสียที่นั่งในการเลือกตั้งรัฐสภา 

อดีตนายกรัฐมนตรีหลายคนได้รับการแต่งตั้งให้ดำรงตำแหน่งผู้สำเร็จราชการตูวาลู

เฟเลตี เตโอ ดำรงตำแหน่งนายกรัฐมนตรีคนปัจจุบัน ตั้งแต่วันที่ 26 กุมภาพันธ์ พ.ศ. 2567
# ไทยแลนด์ เซมิโปรลีก ฤดูกาล 2566
ไทยแลนด์ เซมิโปรลีก ฤดูกาล 2566 หรือ พีทีที ลูบริแคนท์ส เซมิโปรลีก ฤดูกาล 2566 ตามชื่อผู้สนับสนุนคือ พีทีที ลูบริแคนท์สPTT Lubricants เติมพลัง Semi-pro League 2023 เป็นการแข่งขันฟุตบอลระดับกึ่งอาชีพของไทยที่จัดขึ้นเป็นฤดูกาลแรก ซึ่งเป็นการแข่งขันฟุตบอลในระดับที่สี่ตามระบบลีกฟุตบอลไทย โดยแบ่งตามพื้นที่ภูมิภาค จำนวนทั้งหมด 34 สโมสร

 รูปแบบการแข่งขัน 
การแข่งขันในฤดูกาล 2566 จะแบ่งออกเป็น 5 โซนตามภูมิภาค (ยกเว้นโซนภาคใต้ที่จะไม่มีการแข่งขัน) โดยแข่งขันแบบพบกันหมดในแต่ละภูมิภาค

 ภาคเหนือ 

ภาคเหนือมีสโมสรเข้าแข่งขัน 5 สโมสร

 ภาคตะวันออกเฉียงเหนือ 

ภาคตะวันออกเฉียงเหนือมีสโมสรเข้าแข่งขัน 10 สโมสร

 ภาคตะวันออก 

ภาคตะวันออกมีสโมสรเข้าแข่งขัน 7 สโมสร

 ภาคตะวันตก 

ภาคตะวันตกมีสโมสรเข้าแข่งขัน 5 สโมสร

 กรุงเทพและปริมณฑล 

กรุงเทพและปริมณฑลมีสโมสรเข้าแข่งขัน 7 สโมสร

 การแข่งขันระดับประเทศ 
ไทยแลนด์ เซมิโปรลีก รอบชิงแชมป์ประเทศไทย โดยนำเอาแชมป์ทั้ง 5 โซน จากไทยแลนด์ เซมิโปรลีก รวมทั้งแชมป์โซนภาคใต้ จากไทยแลนด์ อเมเจอร์ลีก มาทำการแข่งขัน โดยแบ่งเป็น 2 กลุ่มแบบมินิลีก นำทีมที่ผลงานดีที่สุดของแต่ละกลุ่มเข้ารอบชิงชนะเลิศ

โซนบน

โซนล่าง

 รอบชิงชนะเลิศ
# วัดประดู่ตะบอง
วัดประดู่ตะบอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองกะทุ่มในตำบลกะทุ่ม อำเภอมหาราช จังหวัดพระนครศรีอยุธยา มีที่ดินตั้งวัดเนื้อที่  44 ไร่ 2 งาน มีที่ธรณีสงฆ์ 3 แปลง เนื้อที่ 49 ไร่ 3 งาน 89 ตารางวา

วัดประดู่ตะบอง เดิมชื่อ วัดตะบอง ตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 19 เมตร ยาว 38 เมตร ผูกพัทธสีมาเมื่อเดือนมีนาคม พ.ศ. 2495 ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2463 เปิดโรงเรียนสอนเด็กก่อนเกณฑ์เมื่อ พ.ศ. 2525

อาคารเสนาสนที่สำคัญ ได้แก่ อุโบสถกว้าง 7 เมตรยาว 22 เมตร ศาลาการเปรียญสร้างด้วยเสาไม้ซุง กว้าง 19 เมตร ยาว 24 เมตร หอสวดมนต์ กว้าง 12 เมตร ยาว 15 เมตร เป็นอาคารทรงไทยมี 3 ด้าน กุฎีสงฆ์ทรงไทยโบราณ จำนวน 10 หลัง ปูชนียวัตถุที่สำคัญ ได้แก่พระประธานในอุโบสถ นามว่า หลวงพ่อลอย ซึ่งสร้างขึ้นที่วัดนรนาถสุนทริการาม กรุงเทพมหานคร ดำเนินการหล่อขึ้นเมื่อ พ.ศ. 2490 นอกจากนั้นภายในวัดยังมีวิหารร้างโบราณสมัยกรุงศรีอยุธยามีต้นโพธิ์ขึ้นปกคลุมรากโพธิ์หุ้มผนังส่วนหนึ่งไว้ ตั้งอยู่กลางทุ่งนา ภายในประดิษฐานพระประธานทาสีดำและทอง นามว่า หลวงพ่อพระศรีโคดม
# Elisha in Islam
REDIRECTอัลยะซะอ์
# นักฟุตบอลชายยอดเยี่ยมของฟีฟ่า
นักฟุตบอลชายยอดเยี่ยมของฟีฟ่า  เป็นรางวัลด้านฟุตบอลที่ฟีฟ่าจัดพิธีมอบเป็นประจำทุกปีตั้งแต่ ค.ศ. 2016 เพื่อเป็นเกียรติแก่ผู้เล่นที่ถือว่าทำผลงานได้ดีที่สุดในปีปฏิทินก่อนหน้า รางวัลนี้เดิมเรียกว่านักฟุตบอลยอดเยี่ยมของโลกแห่งปี ซึ่งรวมเข้ากับบาลงดอร์ของฟร็องส์ฟุตโบล ใน ค.ศ. 2010 เปลี่ยนเป็นรางวัลฟีฟ่าบาลงดอร์เป็นระยะเวลา 6 ปี

 ผู้ชนะ 
+ปี ค.ศ.อันดับผู้เล่นทีมคะแนน2016 1 คริสเตียโน โรนัลโด เรอัลมาดริด34.54% 2 ลิโอเนล เมสซิ บาร์เซโลนา26.42% 3 อ็องตวน กรีแยซมาน อัตเลติโกเดมาดริด7.53%2017 1 คริสเตียโน โรนัลโด เรอัลมาดริด43.16% 2 ลิโอเนล เมสซิ บาร์เซโลนา19.25% 3 เนย์มาร์ ปารีแซ็ง-แฌร์แม็ง6.97%2018 1 ลูกา มอดริช เรอัลมาดริด29.05% 2 คริสเตียโน โรนัลโด ยูเวนตุส19.08% 3 มุฮัมมัด เศาะลาห์ ลิเวอร์พูล11.23%2019 1 ลิโอเนล เมสซิ บาร์เซโลนา46 2 เฟอร์จิล ฟัน ไดก์ ลิเวอร์พูล38 3 คริสเตียโน โรนัลโด ยูเวนตุส362020 1 รอแบร์ต แลวันดอฟสกี ไบเอิร์นมิวนิก52 2 คริสเตียโน โรนัลโด ยูเวนตุส38 3 ลิโอเนล เมสซิ บาร์เซโลนา352021 1 รอแบร์ต แลวันดอฟสกี ไบเอิร์นมิวนิก48 2 ลิโอเนล เมสซิ ปารีแซ็ง-แฌร์แม็ง44 3 มุฮัมมัด เศาะลาห์ ลิเวอร์พูล392022 1st ลิโอเนล เมสซิ สโมสรฟุตบอลปารีแซ็ง-แฌร์แม็ง52 2nd  กีลียาน อึมบาเป ปารีแซ็ง-แฌร์แม็ง44 3rd  การีม แบนเซมา เรอัลมาดริด342023 1st ลิโอเนล เมสซิ อินเตอร์ไมแอมี48 2nd  อาลิง โฮลัน แมนเชสเตอร์ซิตี48 3rd  กีลียาน อึมบาเป ปารีแซ็ง-แฌร์แม็ง352024 1st วีนีซียุส ฌูนีโยร์ เรอัลมาดริด48 2nd โรดริ แมนเชสเตอร์ซิตี43 3rd จูด เบลลิงงัม เรอัลมาดริด37

 ผู้ชนะแบ่งตามผู้เล่น 
 ผู้เล่น ผู้ชนะ รองชนะเลิศ อันดับที่ 3 ลิโอเนล เมสซิ3 (2019, 2022, 2023) 3 (2016, 2017, 2021)1 (2020))2 (2018, 2020)1 (2019)2 (2020, 2021) — — ลูกา มอดริช1 (2018) — — วีนีซียุส ฌูนีโยร์1 (2024) — — กีลียาน อึมบาเป —1 (2022)1 (2023) เฟอร์จิล ฟัน ไดก์ —1 (2019) — อาลิง โฮลัน —1 (2023)  — โรดริ —1 (2024)  — มุฮัมมัด เศาะลาห์ — —2 (2018, 2021) อ็องตวน กรีแยซมาน — —1 (2016)  เนย์มาร์ — —1 (2017)  การีม แบนเซมา — —1 (2022)  จูด เบลลิงงัม — —1 (2024) 

 หมายเหตุ